b'\n_START_ARTICLE_\nRussell Bowie\n_START_SECTION_\nKariera\n_START_PARAGRAPH_\nBowie je igral na polo\xc5\xbeaju centra in roverja za \xc5\xa1tevilna amaterska mo\xc5\xa1tva iz Montreala v 90. letih kot najstnik. Od 1896 do 1908 je igral za Montreal Victorias v ligah CAHL in ECAHA. Petkrat je bil vodilni strelec svoje lige in je zadel rekordnih 234 zadetkov v 80 zabele\xc5\xbeenih liga\xc5\xa1kih tekmah. Bowie je bil dovr\xc5\xa1en v igri s palico, kar mu je uspevalo na ra\xc4\x8dun nenavadno kratke palice. Mnogi seznami zvezd ga navajajo kot enega najbolj\xc5\xa1ih hokejskih napadalcev prve polovice stoletja v zgodovini \xc5\xa1porta._NEWLINE_20. februarja 1901 je Bowie za Montreal Victorias na eni tekmi zabil 7 golov in mu je kazalo na naslov vodilnega strelca lige CAHL, dva tedna pozneje pa je zadel \xc5\xa1e 6 zadetkov proti mo\xc5\xa1tvu Montreal Shamrocks. Sezono je kon\xc4\x8dal s 24 goli, kar je bilo 14 golov ve\xc4\x8d kot njegov najbli\xc5\xbeji zasledovalec. V svoji karieri je imel povpre\xc4\x8dje zadetkov na tekmo skoraj pri \xc5\xa1tevilki 3, dose\xc5\xbeku je bil v zgodovini v \xc4\x8dlanskih kategorijah najbli\xc5\xbeji edino Frank McGee._NEWLINE_Bowie ni nikoli sprejel pla\xc4\x8dila za svoje igre in je slavno zavra\xc4\x8dal vse visoke ponudbe. Znan je po stavku "Sem amater, bil sem amater in bom umrl kot amater." Leta 1907 je prestal \xc5\xa1kandal, saj so ga obto\xc5\xbeili, da je prejel pla\xc4\x8dilo od profesionalnega kluba Montreal Wanderers. Obto\xc5\xbeevanja so sicer bila brez osnove, saj je, \xc4\x8deprav so mu Wanderersi poslali velik klavir v pri\xc4\x8dakovanju njegovega podpisa pogodbe, njihovo ponudbo zavrnil in klavir nemudoma poslal nazaj. V ligi ECAHA in IPHL je res igral proti profesionalcem, a ni sam to postal nikoli._NEWLINE_Leta 1909, ko je bila ustanovljena profesionalna liga NHA in so Montreal Victorias za\xc4\x8deli upadati, se je Bowie upokojil od aktivnega igranja skupaj s Harveyjem Pulfordom, Harryjem Westwickom in Alfom Smithom, ki so bili eni zadnjih igralcev, ki so igrali tudi v 19. stoletju. Za Victoriase je resda igral \xc5\xa1e dve sezoni (od 1907 do 1909), a v ni\xc5\xbeji amaterski IPAHU ligi. Njegovo upokojitev je narekovala tudi po\xc5\xa1kodba leta 1910. Po upokojitvi je postal hokejski sodnik v ligi NHA._NEWLINE_Leta 1945 je bil kot eden od prvotnih 12 ljudi sprejet v Hokejski hram slavnih lige NHL.'